فرح پهلوي

*فرح پهلوي* (ٻيا نالا: جنم نالو: فرح ديبا، اَلَ:شھبانو فرح) (جنم 14 آڪٽوبر 1938 ) ايران جي آخري راڻي ۽ پهلوي شاھي گھراڻي جي آخري حڪمران محمد رضا شاهه پهلوي جي ٽئين زال ۽ بيوه آهي. هوءَ محمد رضا شاهه پهلوي جي ٽئين گهرواري هئي. 1959 ۾ شادي کان پوءِ، هن کي "شهبانو" جو لقب مليو ۽ هوءَ ايراني تاريخ ۾ تاج پوشي ڪندڙ پهرين عورت بڻجي وئي. 1979 جي انقلاب کان پوءِ هوءَ جلاوطني ۾ زندگي گذاري رهي آهي. 

هوءَ ايران جي گاديءَ واري شهر تهران ۾ پيدا ٿي هئي. هوءَ پنهنجي والدين ، سهراب ديبا ۽ فريده قطبي جي سڪيلڌي ڌيءُ هئي. سندس ماءُ گيلان پرڳڻي جي هئي، جڏهن ته سندس پيءُ ايراني شاهي سئنا ۾ آفيسر هو، جنهن جا وڏا ايراني آذربائيجان جا هئا. فرح جو پيءُ ان وقت فوت ٿي ويو جڏهن هوءَ ننڍڙي ٻار هئي.
thumb|348x348 عڪسلون|راڻي فرح پهلوي 1959
فرح تهران ۾ فرينچ اسڪول ۽ پيرس ۾ ايڪول اسپيشل ڊي آرڪيٽيڪچر ۾ تعليم حاصل ڪئي. هوءَ شاهه سان پنهنجي شاگردي واري ڏينهن ۾ ملي هئي، ۽ انهن 21 ڊسمبر 1959 تي پرڻو ڪيو. فرح کي شاهه سان چار ٻار هئا، جن ۾ ٻه پٽ ۽ ٻه ڌيئرون شامل هيون.

* رضا پهلوي (جنم آڪٽوبر 30، 1960)
* فرح ناز پهلوي (جنم 12 مارچ 1963)
* علي رضا پهلوي (جنم اپريل 28، 1966 - وفات جنوري 4، 2011)
* ليلا پهلوي (جنم: 27 مارچ، 1970 - وفات: 10 جون، 2001)

شادي ۽ تاجپوشي کان پوءِ به، راڻي جي حيثيت سان، هوءَ فن ۽ ثقافت جي کيتر ۾ سرگرم رهي.

## انقلاب ۽ ڏيھ نيڪالي
[thumb|354x354 عڪسلون|[1967ع|1967 ۾ تاجپوشي کان پوءِ فرح پهلوي پنهنجي خاندان سان گڏ.]]
ايراني انقلاب کان پوءِ هوءَ شاهه سان گڏ ملڪ ڇڏي وئي. ڪجهه ڏينهن اڳ، سڀني ٻارن کي آمريڪا ۾ فريده ديبا (راڻي جي ماءُ) ڏانهن موڪليو ويو هو. شاهه ۽ راڻي پهريان مصر ويا، پوءِ مراڪش ، بهاماس ، ميڪسيڪو ، آمريڪا ۽ پاناما، مصر واپس اچڻ کان اڳ، جتي اهي 27 جولاءِ 1980 تي شاهه جي وفات تائين رهيا. بعد ۾ فرح گرين وچ، ڪنيڪٽيڪٽ ۾ هڪ گهر  ورتو، ۽ 2001 ۾ ليلا پهلوي جي موت (خودڪشي ) کان پوءِ، هن هي گهر ڇڏي واشنگٽن ڊي سي جي ويجهو پوٽوميڪ، ميري لينڊ ۾ هڪ گهر خريد ڪيو، ته جيئن پنهنجن پٽن ۽ پوٽن جي ويجهو رهي سگهي. هاڻي هوءَ پنهنجو گهڻو وقت واشنگٽن، نيويارڪ ، پيرس ۽ قاهره ۾ گذاري ٿي. سندس پٽ رضا پهلوي سياسي طور تي ايران ۾ بادشاهت بحال ڪرڻ جي ڪوشش ۾ سرگرم آهي. رضا ۽ سندس زال ياسمين جا ٽي پوٽا (ايمان، نور ۽ فرح) آهن.

## جيون خاڪو
2003 ۾، فرح پهلوي پنهنجي سوانح عمري لکي، جنهن جو عنوان هو "اينڊورنگ لو: مائي لائف ود دي شاهه." اهو ڪتاب 2004 ۾ آمريڪا ۾ ڇپيو ويو.

## خطاب
جيتوڻيڪ ايراني حڪومت انقلاب کان وٺي اڳوڻي شاهي گھراڻي کان سڀئي اعزاز ۽ لقب واپس وٺي ڇڏيا آهن، ۽ ڪو به شاهي لقب قانوني طور تي منع ٿيل آهي، فرح ديبا پنهنجي نالي سان گڏ راڻي يا شهبانو لقب استعمال ڪري ٿي، جڏهن ته اولهه ميڊيا ۽ شاهه جا حامي، جيڪي ھاڻوڪي ايراني حڪومت کان ناراض آهن، پڻ کيس راڻي يا شهبانو سڏين ٿا.
## ڀلائيءَ جا ڪم
شهبانو فرح پهلوي فائونڊيشن وسيلي ھوءَ ثقافتي ۽ خيراتي ڪم ڪندي آهي.

## يادگيريون
سندس لکيل ڪتاب "An Enduring Love: My Life with the Shah" (سنڌيءَ ٽي:هڪ امر پريم:شاهه سان منهنجو جيون)، سندس زندگي بابت لکيل ذاتي ڪتاب آهي. هي ڪتاب پهريون ڀيرو 2004ع ۾ ڇپيو. هن ڪتاب ۾ فرح پهلويءَ پنهنجي ننڍپڻ، شاهه سان ملاقات، شادي، ايران ۾ گذاريل وقت، 1979ع جي انقلاب ۽ ان کان پوءِ جلاوطنيءَ جي ڏکين ڏينهن بابت تفصيل سان لکيو آهي.  هي ڪتاب اصل ۾ فرانسيسي ٻوليءَ ۾ ("Mémoires") لکيو ويو هو، پر ان جو انگريزي، فارسي (عنوان: "کُهن ديارا")، عربي ۽ ٻين ڪيتريون ئي ٻولين ۾ ترجمو ٿي چڪو آهي. انگريزي ورجن جو پبلشر Miramax Books آهي. 

## گيلري

فائل:Fpabbas.jpg
فائل:Fpdegaulle.jpg
فائل:FpGiroft.jpg
فائل:Fpnurses.jpg
فائل:Queen_Farah_of_Persia_and_Frank_Sinatra,_Tehran,_1975.jpg
فائل:Pahlavi_meets_Brezhnev_in_1970.jpg
فائل:Fpbutto.jpg
فائل:Hua_Guofeng_with_Shah_Mohammad_Reza_Pahlavi_during_a_state_visit_in_Iran.jpg
فائل:Fpwaisen.jpg
فائل:Fpbalutsch.jpg
فائل:FarahPahlaviBehkadehRaji.jpg
فائل:Fpmahab.jpg
فائل:Fplahijan.jpg
فائل:Fplorestan1.jpg


## حوالا

## ٻاھرين ڳنڍڻا
* فرح پھلوي پيڙھڪا 
زمرو:اڏاوت ماھر ايراني عورتون
زمرو:ايراني شيعه
زمرو:ايراني مسلم
زمرو:ايراني ناريون
زمرو:تھران جا ماڻهو
زمرو:جلاوطن ايراني ماڻھو
زمرو:جيوت ماڻهو
زمرو:سڌارو ڪندڙ مسلمان
زمرو:فارسي ھڪجيڏيون ملڪائون
زمرو:فارسي مايون
زمرو:محمد رضا شاهه پهلوي
زمرو:مضمون جن ۾ آذربائيجاني ٻولي جو متن شامل آهي
زمرو:ناري حاڪم
زمرو:ويھين صديءَ جون ايراني عورتون
زمرو:1938ع جون پيدائشون